Ադրբեջանցի «օրենքով գող»-ն «ահաբեկում» է Ուկրաինայի քաղաքացիներին: Նադիր Սալիֆովը 25 տարի բանտում է անցկացրել, իսկ հիմա Թուրքիայում է բնակվում: Այնտեղից Սալիֆովը փորձում է ընդլայնել ուկրաինական քրեական շրջանակների վրա ազդեցությունը: Եվ այս ամենը՝ բանջարեղենի շուկաները վերահսկելու համար: «Օրենքով գողի» ազատ արձակվելուց հետո Ուկրաինայի տարածքում բանջարեղենի շուկայում առեւտրով զբաղվող տարբեր ազգության ներկայացուցիչներ են առեւանգվում, հիմնականում՝ հայեր եւ ուկրաինացիներ: Նրանց ազատ արձակելու համար Սալիֆովը մեկ եւ ավելի միլիոն դոլար է պահանջում: Հետաքրքիր է այն, որ ադրբեջանցին փրկագինը բիթքոինով է պահանջում: